ПРАВИЛО НА СВ. СЕРАФИМ САРОВСКИ

(изпълнява се вместо утренните и вечерни молитви при недостиг на време или други извинителни обстоятелства)

Отче наш, Който си на небесата! Да се свети Твоето име; да дойде Твоето царство; да бъде Твоята воля, както на небето, тъй и на земята; насъщния ни хляб дай ни днес; и прости нам дълговете ни, както и ние прощаваме на длъжниците си; и не въведи нас в изкушение, но избави ни от лукавия. (3 пъти)

+++

Богородице Дево, радвай се! Благодатна Мария, Господ е с Тебе! Благословена си Ти между жените, и благословен е плодът на Твоята утроба, защото си родила Спасителя на нашите души. (3 пъти)

Символ на вярата

Вярвам в Един Бог Отец, Вседържител, Творец на небето и земята, на всичко видимо и невидимо.

И в Един Господ Иисус Христос, Сина Божий, Единородния, Който е роден от Отца преди всички векове: Светлина от Светлина, Бог истинен от Бог истинен, роден, несътворен, единосъщен с Отца и чрез Когото всичко е станало; Който заради нас човеците, и заради нашето спасение слезе от небесата и се въплъти от Дух Светии и Дева Мария, и стана човек; и бе разпнат за нас при Понтия Пилата, и страда, и бе погребан; и възкръсна в третия ден, според Писанията; и се възнесе на небесата, и седи отдясно на Отца; и пак ще дойде със слава да съди живи и мъртви, и царството Му не ще има край.

И в Духа Светаго, Господа, Животворящия, Който от Отца изхожда, Комуто се покланяме и Го славим наравно с Отца и Сина, и Който е говорил чрез пророците.

В една света вселенска и апостолска Църква Изповядвам едно кръщение за опрощаване на греховете. Чакам възкресение на мъртвите и живот в бъдещия век! Амин!